TAALIMPLEMENTERINGSPLAN VIR 2017
Tussen 2000 en 2015 is alle voorgraadse klasse in die Fakulteit Teologie in beide Afrikaans en Engels aangebied, gegewe die meertalige samestelling van die studente vanuit verskillende denominasies.
Na aanleiding van die transformasie-debat binne die fakulteit tydens laaste kwartaal van 2015 is Parallelmediumonderrig (PMO) vir eerste- tot derdejaarmodules aangewend, met tweetalige klasse vir vierde- en vyfdejaarmodules. Vir enkele modules wat aangebied is deur nuutaangestelde dosente met slegs Engelse onderrigvaardighede, is Engels gebruik tesame met vertalings.
Hoewel die kombinasie van PMO (jare 1-3) en Afrikaans en Engels binne dieselfde klas (jare 4-5) die meeste studente tevrede gestel het, het dosente dit uitputtend gevind, en dit het weinig tyd gelaat vir navorsing. Waar beperking in personeelkapasiteit PMO benadeel, het studente toegang tot ondersteuning vir Afrikaans en Engels deur middel van alternatiewe kombinasies van toepaslike, gefasiliteerde leergeleenthede (bykomstige konsultasies, tutoriale, podsendings ens.).
Institusionele befondsing is verskaf om tolkingsdienste beskikbaar te stel vir die taalverwante reëlings, soos in die taalbeleid gespesifiseer.
Die Fakulteit Teologie beywer hom daarom om 'n taalimplementeringsplan van stapel te stuur wat aansluit by die doelwitte en beginsels van die US se taalbeleid, en ook die pedagogiese behoeftes van ons studente aanspreek.
2. MIKPUNTE EN BEGINSELS VAN TAALBELEID EN IMPLEMENTERING
Die taalimplementeringsplan (TIP) van die Fakulteit Teologie beoog om:
By te dra tot die verwesenliking van die US se Visie 2030, deur middel van 'n meertalige aanbod wat inklusiwiteit en billike toegang tot hoër onderwys moontlik maak.
Doeltreffende leer en onderrig, navorsing en dienslewering aan US te fasiliteer.
Meertaligheid as 'n belangrike onderskeidende kenmerk van die fakulteit en sy graduandi te bevorder.
Die Fakulteit Teologie onderskryf die wese van die nuwe US Taalbeleid:
"Die Universiteit Stellenbosch (US) verbind hom tot betrokkenheid by kennis binne 'n diverse samelewing. Die Taalbeleid beoog om uitvoering te geen aan artikel 29(2) van die Grondwet met betrekking tot taalgebruik in sy akademiese, administratiewe, professionele en sosiale kontekste. Die beleid beoog om billike toegang tot die US moontlik te maak vir alle studente en personeel in die strewe na pedagogies gesonde onderrig en leer. Aangesien ons kampusse in die Wes-Kaap geleë is, verbind ons onsself aan meertaligheid deur gebruik te maak van die provinsie se drie amptelike tale, naamlik Afrikaans, Engels en isiXhosa."
3. TAALPRAKTYK IN ADMINISTRASIE EN BESTUUR
Oor die algemeen sal kommunikasie geskied in beide Afrikaans en Engels, op 'n wyse wat begrip en inklusiwiteit van alle betrokke partye sal uitbou.
Die taal van geskrewe kommunikasie binne die fakulteit en tydens vergaderings sal afhang van die taalbehoeftes van die lesers of deelnemers (personeel, studente en ander aandeelhouers), op voorwaarde dat niemand uitgesluit word van die taal van die kommunikasie nie.
Kommunikasie met nagraadse studente sal oorwegend in Engels wees. Studieleiers en promoters, en hul studente kan onderling reëlings tref betreffende die kommunikasietaal, ooreenkomstig die taalkundige vermoë en voorkeure van die betrokkenes sowel as die akademiese rationale.
4. TAAL IN ONDERRIG
Die US Taalbeleid laat ruimte vir die volgende drie moontlikhede vir taalgebruik tydens onderrig:
Gebruik van Afrikaans en Engels in aparte klasgroepe, waar dit redelikerwys uitvoerbaar en pedagogies verantwoordbaar is;
Gebruik van Afrikaans en Engels binne 'n enkele klasgroep, waar alle inligting in elke lesing minstens in Engels oorgedra word, met opsommings of beklemtoning van inhoud in Afrikaans;
Gebruik van een taal waar die toegewese personeellid slegs in Afrikaans of Engels onderrig vaardig is. Intydse tolking en IKT (bv. podsendings en vodsendings) kan ook beskikbaar gestel word word om studente se begrip van die moduleinhoud te ondersteun.
4.1 PARALLELMEDIUMONDERRIG: APARTE AFRIKAANSE EN ENGELSE KLASSE (7.1.3 van die US Taalbeleid)
Vir modules in die eerste en tweede jaar (BTh en BDiv) sal, waar redelikerwys uitvoerbaar, lesings en tutoriale aangebied word in beide Afrikaans en Engels – keusemodules uitgesonderd.
Module-omskrywings en assesseringsopdragte (take, toetse en eksamens) sal in beide Afrikaans en Engels beskikbaar gestel word.
Studente word toegelaat om take, toetse en eksamens in óf Afrikaans óf Engels af te lê.
Dieselfde dosent moet verantwoordelikheid aanvaar vir alle lesings in 'n module, sowel as die opstel van toets- en eksamenvraestelle.
Tutoriale sal aangewend word op 'n wyse wat die fakulteit se volgehoue verbintenis tot 'n inklusiewe kultuur in ons universiteit en land dien.
Alle uitdeelstukke en PP-aanbiedings sal pasgemaak word om by die taal van die spesifieke klasaanbieding te pas.
Die volgende tabel verskaf 'n oorsig oor voorgraadse parallelmediumonderrig-modules in die Fakulteit Teologie.
PMO-MODULES: APARTE AFRIKAANSE & ENGELSE KLASSE
Module 2017 (Afr) Module 2017 (Eng) Module- kode
Module code Module- krediete
Verhalende Literatuur in die Bybel Narrative Literature in the Bible ONT 144 (Lesings aangebied deur M Nel) 16 7.1.3
Inleiding tot Sistematiese Teologie en Ekklesiologie Introduction to Systematic Theology en Ecclesiology STE 114 16 7.1.3
15e-18e-eeuse Kerkgeskiedenis 15th-18th century Church History EKKL 213 8 7.1.3
4.2 AFRIKAANS EN ENGELS IN DIESELFDE KLAS (7.1.4 van US Taalbeleid)
Lesings sal in Engels aangebied word met opsommings en verklarings van sleutelkonsepte in Afrikaans. US stel intydse tolking beskikbaar vir eerstejaarmodules tydens elke lesing, en gedurende die tweede- en daaropvolgende studiejare, mag intydse tolking aangevra word deur personeellede – in alle gevalle, afhangend van die behoeftes van studente en die beskikbaarheid van hulpbronne. Indien twee weke verstryk sonder dat studente die tolkdiens benut, mag dit vir die spesifieke semester gestaak word.
Tutoriale sal aangewend word op 'n wyse wat die fakulteit se volgehoue verbintenis tot 'n inklusiewe kultuur in ons universiteit dien. Indien moontlik, sal aparte tutoriale aangebied word in Afrikaans en Engels. Tutoriale in isiXhosa kan ook oorweeg word waar redelikerwys uitvoerbaar.
Alle uitdeelstukke en PP-aanbiedings sal in Afrikaans en Engels wees.
Studente mag in die klas vrae stel in beide Afrikaans en Engels; antwoorde sal (waar moontlik) in die voorkeurtaal verskaf word.
Die volgende tabel verskaf 'n oorsig oor voorgraadse modules in die Fakulteit Teologie waar Afrikaans en Engels in dieselfde klas gebruik word.
MODULES MET AFRIKAANS & ENGELS IN DIESELFDE KLAS
Module 2017 (Eng) Module- kode
Anglikaanse Kerkgeskiedenis en Kerkreg Anglican Church History en Church Polity EKKL 243 8 7.1.4
Homiletiek en Liturgie Homiletics en Liturgy PT 314 16 7.1.4
MIV en VIGS Pastoraat HIV en AIDS Pastorate PT 362 8 7.1.4
Pneumatologie en Ekklesiologie Pneumatology en Eschatology ST 322 8 7.1.4
Kerkleer en Sakramente Doctrine of the Church en Sacraments ST 342 8 7.1.4
Navorsingsmetodologie en –werkstuk Ekklesiologie Research Methodology and Research Assignment Ecclesiology EKKL 478 48 7.1.4
Navorsingsmetodologie en –werkstuk Missiologie Research Methodology and Research Assignment Missiology MISS 478 48 7.1.4
Teks en Konteks van die Nuwe Testament Text en Context of the New Testament NT 422 8 7.1.4
Navorsingsmetodologie en –werkstuk Nuwe Testament Research Methodology en Research Assignment New Testament NT 478 48 7.1.4
Navorsingsmetodologie en –werkstuk Ou Testament Research Methodology en Research Assignment Old Testament OT 478 48 7.1.4
Hedendaagse Tendense in Praktiese Teologie Current Trends in Practical Theology PT 413 (vir alle lesings wat dr Bowers-du Toit nie aanbied nie) 16 7.1.4
Navorsingsmetodologie en –werkstuk Praktiese Teologie Research Methodology and Research Assignment Practical Theology PT 478 48 7.1.4
Moderne en Kontemporêre Teologie: Agtergrond en Tendense Modern and Contemporary Theology: Background and Trends ST 421 8 7.1.4
Navorsingsmetodologie en –werkstuk Sistematiese Teologie Research Methodology en Research Assignment Systematic Theology ST 478 48 7.1.4
4.3 SLEGS EEN TAAL IN 'N KLAS
Waar die toegewese dosent in slegs Afrikaanse of slegs Engelse onderrig vaardig is, sal die lesings slegs in een taal aangebied word.
Vir sulke modules word bykomende steun voorsien:
Indien die lesings in Afrikaans is, stel die US intydse tolking in Engels beskikbaar. Indien die lesings in die eerstejaarmodules in Engels is, stel die US intydse tolking in Afrikaans beskikbaar, en gedurende die tweede en daaropvolgende studiejare stel die US intydse tolking beskikbaar op 'n fakulteit se versoek, indien die behoeftes van die studente die diens regverdig en die US oor die hulpbronne beskik om dit te voorsien. Indien twee weke verloop sonder dat enige studente van die tolkdiens gebruik maak, kan dit gestaak word.
Benewens lesings, is daar toepaslike, gefasiliteerde leergeleenthede (bykomende konsultasies, tutorial, podsendings) in Afrikaans en Engels.
Studente sal ingelig word omtrent watter modules slegs in Afrikaans, of slegs in Engels aangebied word.
MODULES WAT SLEGS EEN TAAL IN 'N KLAS BENUT
Module 2017 (Afr) Module 2017 (Eng) ​ Module- kode
Verhalende Literatuur in die Bybel Narrative Literature in the Bible ​ ONT 144 (Lesings aangebied deur N Cezula) 16 7.1.5
Jeug- en Familiepastoraat Youth en Family Pastorate ​ PT 332 8 7.1.5
Teologie en Ontwikkeling Theology en Development ​ PT 344 16 7.1.5
Hedendaagse Tendense in Praktiese Teologie Current Trends in Practical Theology ​ PT 413 (slegs lesings wat dr Bowers-du Toit aanbied) 16 7.1.5
4.4 STUDENTE MET SPESIALE BEHOEFTES (7.1.10 van US Taalbeleid)
Studente met spesiale leerbehoeftes/gestremdhede sal tegemoetgekom word ooreenkomstig die toepaslike US-beleid.
Studente met visuele behoeftes kan voorsien word van Braille- of vergrote teks, na aanleiding van skakeling met US se Braille-kantoor.
Studente met gehoorsgbehoeftes kan ondersteun word deur gebaretaaltolking en/of intydse voorsiening van onderskrifte gedurende lesings en tutoriale, waar dit redelikerwys uitvoerbaar is.
4.5 NAGRAADSE STUDENTE
Kommunikasie met nagraadse studente sal hoofsaaklik in Engels geskied.
Studente het steeds die geleentheid om tesisse en verhandelings in Afrikaans of Engels te lewer.
Daar sal befondsing nodig wees vir PMO-modules asook die vertaling van studiemateriaal in die ander twee kategorieë (sien 4.2 en 4.3 hierbo).
Die taalimplementeringsplan van die Fakulteit Teologie sal jaarliks hersien word (tot 2017; daarna, elke drie jaar) ten opsigte van die beskikbaarheid van personeel, personeelterugvoer, studenteterugvoer en veranderinge wat aangebring word aan die US Taalbeleid.